stanford-oval/wikipedia huggingface dataset:
Ruotsin vaalijärjestelmä
Vaalitavan piirteet

Edustajapaikkojen jakautumisen määrää muunnettu Sainte-Laguën menetelmä. Menetelmä on samankaltainen valtiopäivien, maakäräjäkuntien valtuustojen, kunnanvaltuustojen ja Europarlamentin vaaleissa. Vaalit käydään suljettuna listavaalina, jossa pääsääntöisesti äänestetään ehdokkaan sijaan puoluetta. Valtiollisissa ja maakäräjävaaleissa käytössä on äänikynnys, joka vaikeuttaa pienten puolueiden ehdokkaiden läpipääsyä. Kaikki kolme kotimaista vaalia järjestetään neljän vuoden välein samana päivänä, joka on syyskuun kolmas sunnuntai. Europarlamentin vaalit järjestetään kesäkuussa viiden vuoden välein kaikissa EU-maissa. Puolueet määräävät ehdokkaiden sijoituksen listalla, joten yksittäisen ehdokkaan mahdollisuudet riippuvat suuresti hänen puolueensa päätöksistä. Ehdokkaaksi vaaleissa voivat asettua henkilöt, joilla on oikeus äänestää kyseisissä vaaleissa.
Äänestystapahtuma

Ennen vaaleja valtio toimittaa äänestyskortin jokaiselle, jolla on oikeus äänestää.
Äänestäminen tapahtuu äänestyslipuilla. Eri puolueiden äänestämistä varten on eri liput. Liput ovat puolueiden toimittamia, eivät viranomaisten painattamia. Valtio maksaa lippujen painatuskulut valtiopäivävaaleissa, jos puolue on saanut 1 % ääniä jommassakummassa kahdesta edellisestä vaalista. Maakäräjä- ja kunnallisvaaleissa ilmaiseen painatukseen ovat oikeutettuja kaikki puolueet, joilla on ennestään edustajia valittavassa hallintoelimessä. Äänestyslippujen on oltava samankokoisia ja samanlaisesta materiaalista. Lipun väri määrää mihin vaaliin lippu on tarkoitettu. Keltainen on valtiopäivävaaleihin, sininen maakäräjävaaleihin ja valkoinen kunnanvaltuustojen ja Europarlamentin vaaleihin.
Äänestyslippuja on tarjolla äänestäjälle kolmea tyyppiä. Puolueäänestyslipussa on puolueen nimi toisella puolella ja toinen puoli on tyhjä. Nimiäänestyslipussa on puolueen nimi ja lista ehdokkaista, joista äänestäjä voi halutessaan merkitä mieluisan, jolloin hän antaa puolueäänen lisäksi henkilökohtaisen äänen kyseiselle ehdokkaalle. Sekä puolue- että nimiäänestyslippuja painetaan kullekin puolueelle erikseen. Kolmantena vaihtoehtona on tyhjä äänestyslippu, johon äänestäjä voi kirjoittaa puolueen nimen. Äänestyslipuista suurin osa menee hukkaan. Äänestyspäivää varten painetaan noin 650 miljoonaa äänestyslippua, kun äänioikeutettuja on noin 7,7 miljoonaa.
Vaaleissa voidaan äänestää ennakkoon ja vaalipäivänä äänestysaika on klo 8–20 (eurovaaleissa klo 21:een asti). Ennakkoon annettu ääni voidaan kumota vaalipäivänä ja äänestää uudelleen. Äänestäessä on todistettava henkilöllisyys.
Ruotsalainen äänestystapahtuma on sikäli poikkeuksellinen, että äänestäjä valitsee äänestyspaikalla julkisesti näkyvillä olevasta telineestä haluamansa puolueen äänestyslipukkeen tai useamman, jos vaaleja on monta. Lipukkeita jakavat myös eri puolueiden aktiivit äänestyspaikan ulkopuolella, ja äänestäjä voi halutessaan jo etukäteen tilata lipukkeen itselleen postitse. Äänestäjä voi poimia mukaansa niin monen puolueen lipukkeet kuin haluaa, esimerkiksi yrittäessään säilyttää vaalisalaisuuden. Äänestäjä merkitsee äänestyskopissa haluamaansa lipukkeeseen ruksin ehdokkaan kohdalle ja palauttaa lipukkeen kuoressa vaalivirkailijalle.
Äänestystapahtuma > Arvostelua ja ongelmia

Euroopan komissio on arvostellut Ruotsin äänestysmenettelyä vaalisalaisuuden puuttumisesta.
Vuoden 2018 vaaleissa oli Ruotsissa ensimmäistä kertaa Euroopan turvallisuus- ja yhteistyöjärjestön vaalitarkkailijoita. Tanskalainen vaalitarkkailija Michael Jensen kommentoi, ettei ole tarkkailijana ”missään maassa nähnyt niin epädemokraattisia vaaleja kuin Ruotsissa”.
Vaaleissa oli myös Democracy Volunteers -järjestön vapaaehtoisia vaalitarkkailijoita. He kiinnittivät huomiota yleiseen ”perheäänestämiseen” eli siihen, että perheenjäsenet menevät äänestyskoppiin yhdessä, jolloin yksi perheenjäsen voi opastaa ja ohjata toisen äänestämistä.
Kun eri puolueita äänestetään eri lipuilla, jotka ovat avoimesti esillä, sattuu toisinaan, että jonkin puolueen äänestysliput katoavat. Jopa vaalivirkailija saattaa piilottaa kilpailevan puolueen äänestysliput.
Ruotsin vaalijärjestelmän erikoisuudet hidastavat äänten laskentaa. Ennakkoääniä ei voida laskea ennen vaalipäivän äänestyksen päättymistä, koska antamansa ennakkoäänen voi perua antamalla uuden äänen vaalipäivänä. Tällöin ennakkoäänikuori täytyy erikseen mitätöidä. Myös nimiäänestyslippujen, joihin äänestäjä on merkinnyt kannattamansa ehdokkaan, läpikäynti on hidasta.
Valtiopäivien vaalit

Ruotsin valtiopäivillä on 349 edustajapaikkaa, joista 310 valitaan 29 vaalipiiristä ja 39 valitaan tasauspaikkoina, joilla taataan puolueille valtakunnallisen suhteellisuuden tarkempi toteutuminen. Vaalipiirien paikkaluvut määräytyvät piirin asukasmäärän perusteella. Valtiopäivävaalien äänikynnys on valtakunnallisesta tuloksesta laskettava 4 %. Henkilökohtaiset äänet asettavat valtiopäivävaaleissa ehdokkaan ohi puoluelistan, jos ehdokas saa 8 % tai enemmän puolueen saamasta äänimäärästä.
Äänestyskelpoisia ovat 18 vuotta viimeistään vaalipäivänä täyttäneet Ruotsin kansalaiset, jotka ovat jossain elämänsä vaiheessa asuneet Ruotsissa.
Maakäräjävaltuustojen vaalit

Ruotsi on jaettu kahteenkymmeneen maakäräjäkuntaan (yksi jokaisessa läänissä lukuun ottamatta Gotlannin lääniä, joka koostuu yhdestä maakäräjäkunnan tehtäviä hoitavasta kunnasta), joihin valitaan väkiluvusta riippuen 31-149 edustajaa maakäräjävaltuustoihin. Näissä vaaleissa vaalipiirit ovat yksittäisiä kuntia tai kuntien yhdistelmiä. 9/10 paikoista jaetaan kiinteinä vaalipiiripaikkoina ja 1/10 on tasauspaikkoina jaettavia. Äänikynnys on valtiopäivävaaleja alhaisempi 3% ja henkilökohtaisia ääniä tarvitaan vain 5% listan ohittamiseen. Maakäräjävaaleissa samoin kuin kunnanvaltuustojen vaaleissa äänestyskelpoisia ovat viimeistään vaalipäivänä 18 vuotta täyttäneet kyseisessä maakunnassa tai kunnassa asuvat Ruotsin kansalaiset, EU-maiden sekä Islannin ja Norjan kansalaiset ja pysyvästi yhtämittaisesti Ruotsissa kolme vuotta asuneet muiden maiden kansalaiset.
Kunnanvaltuustojen vaalit

Ruotsin 290 kunnassa valitaan valtuusto vaaleilla, joissa ei ole äänikynnystä ja tasauspaikkoja. Äänestyskelpoisuuden ehdot ovat samat kuin maakäräjävaaleissa.
Europarlamentin vaalit

Ruotsista valittiin viimeksi 18 edustajaa vuoden 2009 vaaleissa europarlamenttiin. Europarlamentin vaaleissa koko maa on yhtenä vaalipiirinä, tasauspaikkoja ei ole ja listan ohittamiseen tarvitaan henkilökohtaisia ääniä 5%. Europarlamentin vaaleissa saavat äänestää 18-vuotiaat EU-maiden kansalaiset, joilla ei ole oikeutta äänestää muualla EU-parlamentin vaaleissa.
Kansanäänestykset

Ruotsissa voidaan järjestää neuvoa-antavia kansanäänestyksiä tai perustuslaillisia, sitovia kansanäänestyksiä. Esimerkkeinä näistä ovat neuvoa-antava kansanäänestys vuonna 1955 oikeanpuoleiseen liikenteeseen siirtymisestä ja vuoden 2003 äänestys euron käyttöönotosta.
Aiheesta muualla

Wikimedia Commonsissa on kuvia tai muita tiedostoja aiheesta .
Valmyndigheten (ruotsiksi)
Heini Hemmi

| Mitalit> Maa:   Sveitsi.Miesten alppihiihto. Olympialaiset  | Mitalit> Maa:   Sveitsi.Miesten alppihiihto. Olympialaiset  | Mitalit> Maa:   Sveitsi.Miesten alppihiihto. Olympialaiset  | Maa:   Sveitsi> Miesten alppihiihto. |
| --- | --- | --- | --- |
|  Kultaa | Innsbruck 1976 | Suurpujottelu |  |
Heini Hemmi (s. 17. tammikuuta 1949 Churwalden, Graubünden, Sveitsi) on sveitsiläinen entinen alppihiihtäjä. Hemmin uran suurin saavutus oli olympiakullan voittaminen suurpujottelussa vuonna 1976 Innsbruckin talviolympialaisissa. Hemmi voitti urallaan kolme maailmancupin osakilpailua, kaikki suurpujottelussa. Hän voitti Mont Sainte-Annen ja Val d´Iséren kilpailut vuonna 1976 ja Ebnat-Kappelin kilpailun vuonna 1977. Hänet valittiin Sveitsin Vuoden Urheilijaksi vuonna 1976.
Heidi Brunila

Heidi Brunila (s. 8. heinäkuuta 1977) on turkulainen iskelmälaulaja. Hänen musiikkiharrastuksensa alkoi jo lapsena pianonsoiton ja kuorolaulun merkeissä. Ensimmäiset keikkansa hän teki 19-vuotiaana.
Vuonna 2000 hän sai rinnalleen kolmihenkisen orkesterin, jolle annettiin nimeksi JustUs. Samana vuonna hän sijoittui tangomarkkinoilla kahdenkymmenen parhaan naisen joukkoon. Brunila on ottanut osaa myös muihin laulukilpailuihin. Syksyllä 2001 Heidi aloitti Semites-orkesterin solistina. Semitesin kanssa hän kiersi kolme vuotta tanssilavoja ja ravintoloita ympäri Varsinais-Suomea.
Keväällä 2002 ilmestyi albumi Semites & Heidi Brunila. Elokuussa 2007 ilmestyi single "Piippuun", johon Markku Heikkilä teki uudet turkulaiset sanat Tony Hatchin sävellykseen "Downtown".
Brunila on sittemmin keikkaillut New Style -orkesterin kanssa.
Aiheesta muualla

Heidi Brunilan viralliset kotisivut (Arkistoitu – Internet Archive)
Harald Johansson

Fredrik Harald Johansson  (11. toukokuuta 1891 Helsinki – 25. heinäkuuta 1952 Sippola) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen.
Johanssonin vanhemmat olivat postinkantaja Johan Fredrik Johansson ja Anna Lovisa Kolari ja puolisot 1915–1923 Märtha Godenhjelm ja vuodesta 1924 Karin Ingeborg Schultz. Johansson tuli ylioppilaaksi Helsingin suomalaisesta reaalilyseosta 1910 ja valmistui metsänhoitajaksi 1913. Hän oli Metsähallituksen metsäkonduktööri vuodesta 1913, kirkollisvirkatalojen ylimääräinen metsänhoitaja 1914–1915, Turun- ja Porin läänin 1. piirin virkatalokomission jäsen vuodesta 1915, sotilasvirkatalojen ylimääräinen metsänhoitaja 1915–1917, kirkollisvirkatalojen ylimääräinen metsänhoitaja 1917–1920 ja Yhtyneet Paperitehtaat -yhtiön metsänhoitaja Simpeleellä 1920–1928 ja Myllykoskella 1928–1944 ja yhtiön metsäpäällikkö vuodesta 1944. Johanssonilla oli myös useita asiantuntija- ja luottamustehtäviä. Metsäneuvoksen arvonimen hän sai 1951.
Aiheesta muualla

Kai Hoffman: Harald Johansson Biografiasampo.
Hapsuperä

| Hapsuperä> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Micromacronus
Laji::  leytensis
Kaksiosainen nimi
 Micromacronus leytensis  (Amadon, 1962) 
Katso myös
   Hapsuperä Wikispeciesissä  
Infobox OKNimi-testi OKIUCN-testi OK: 
Hapsuperä (Micromacronus leytensis) eli aiemmalta nimeltään filippiinientiheikkötimali on Filippiinien kotoperäinen varpuslintulaji. Aikaisemmin laji luettiin timaleihin, mutta nykyään se luokitellaan herttuihin
Esiintyminen

Hapsuperä on Filippiinien endeeminen lintulaji. Sen elintavoista tiedetään vain vähän ja lajin taksonomiakin on kiistanalainen.
Elinympäristö

Trooppiset ja subtrooppiset alavien maiden metsät ja vuoristometsät.
Hapsunapit

| Hapsunapit> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Kladi::  Rosidit
Lahko::  Malvales
Heimo::  Näsiäkasvit Thymelaeaceae
Suku::  Hapsunapit Dicranolepis  Planch.
Katso myös
   Hapsunapit Wikispeciesissä  
Infobox OKNimi-testi OK: 
Hapsunapit (Dicranolepis) on näsiäkasvien (Thymelaeaceae) heimoon kuuluva kasvisuku. Sukuun kuuluu noin 20 lajia. Suvun lajeja esiintyy Afrikassa.
Lajeja

Dicranolepis buchholzii
Dicranolepis cerasifera
Dicranolepis grandiflora
Dicranolepis laciniata
Dicranolepis pulcherrima
Dicranolepis pyramidalis
Dicranolepis thomensis
Dicranolepis usambarica – tansanianhapsunappi
Aiheesta muualla

Suomen Lajitietokeskus: Hapsunapit (Dicranolepis)
iNaturalist: Hapsunapit (Dicranolepis)
UniProt: Taxonomy - Dicranolepis (englanniksi)
Global Biodiversity Information Facility (GBIF): Dicranolepis (englanniksi)
Heidi Fleiss

Heidi Fleiss
Heidi Lynne Fleiss (s. 30. joulukuuta 1965), tunnetaan myös nimellä ”Hollywood Madam”, on yhdysvaltalainen parittaja ja prostituoitu.
Fleiss tuomittiin tammikuussa 1997 veronkierrosta 37 kuukaudeksi vankilaan. Hän istui rangaistuksesta 21 kuukautta vankilassa. Fleissin paritusrenkaassa oli lukuisia tunnettuja asiakkaita, kuten näyttelijä Charlie Sheen. Aikaisemmin Fleissin asiakkaita ovat olleet muiden muassa näyttelijät Marlon Brando ja Jack Nicholson.
Fleissin elämästä on tehty dokumentti Heidi Fleiss: Hollywood Madam sekä televisioelokuva Call Me: The Rise and Fall of Heidi Fleiss, jossa pääosaa esitti Jamie-Lynn Sigler.
Aiheesta muualla

Virallinen sivu
Helena Puonti

Helena Puonti on suomalainen plastiikkakirurgi ja rintasyöpähoitoihin erikoistunut mikrokirurgi. Hän on kehittänyt Tunteva Rinta-metodin, jonka avulla rintasyöpäpotilaan on mahdollista saada uudelleen rakennettuun rintaan tunto takaisin rinnan poiston jälkeen.
Tunteva Rinta-metodi

Helena Puonti väitteli tohtoriksi Helsingin Yliopistossa vuonna 2017 aiheenaan tuntevan rinnan rakentaminen. Puontin tutkimus "Effects of microsurgical nerve repair on sensory function after breast reconstruction"  osoitti, että jo yksi kielekkeen hermo yhdistettynä rinnan alueen terveeseen hermoon voi tuoda rintaan hyvän tunnon. Kahdella hermolla tunnon palautuminen parani entisestään.
Tutkimuksen mukaan jokaiseen rintaan tuli tuntoa. Rakennetun TRAM-rinnan tunto oli keskimäärin yli puolet (60%) normaalin rinnan tunnosta hermojen yhdistämisen jälkeen. Osalle potilaista uuden rinnan tunto palautui täysin.
Palkinnot ja kunniamaininnat

Helena Puonti valittiin "Vuoden Syöpälääkäriksi" vuonna 2002.
Vuonna 2010 Puonti vastaanotti Savonlinna-mitalin kunnianosoitukseksi hänen työstään mikrokirurgian alalla.
Hayward (täsmennyssivu)

Hayward voi tarkoittaa seuraavia:
Paikkoja

Hayward, kaupunki Kaliforniassa
Hayward, kaupunki Minnesotassa
Hayward, kaupunki Missourissa
Hayward, kaupunki Wisconsinissa
Henkilöitä

Brooke Hayward (s. 1937), yhdysvaltalainen näyttelijä ja kirjailija
Gordon Hayward (s. 1990), yhdysvaltalainen koripalloilija
Justin Hayward (s. 1946), englantilainen muusikko
Michael Hayward (s. 1990), kanadalainen salibandymaalivahti
Susan Hayward (1917–1975), yhdysvaltalainen näyttelijä
Tony Hayward (s. 1957), BP:n ent. toimitusjohtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hayward”, voi hakea sivunnimihaulla, laajalla sivunnimihaulla tai tekstihaulla.
Heosemys grandis

| Heosemys grandis |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Alalahko::  Pystytaivuttajat Cryptodira
Heimo::  Geoemydidae
Alaheimo::  Geoemydinae
Suku::  Heosemys
Laji::  grandis
Kaksiosainen nimi
 Heosemys grandis  John Edward Gray, 1860 
Katso myös
   Heosemys grandis Wikispeciesissä   Heosemys grandis Commonsissa 
Infobox OKNimi-testi OKIUCN-testi OK: 
Heosemys grandis on harvinainen aasialainen kilpikonnalaji. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi.
Se on varsin isokokoinen laji, kilpi voi kasvaa 48 cm pitkäksi. Kilpi on ruskea, pää oranssinruskea. Pitkin kilven keskilinjaa kulkee vaaleampi juova. Etujaloissa on suomuja, ja varpaiden välissä on räpylä. Toisin kuin monilla muilla kilpikonnalajeilla, naaraat ovat pienempiä kuin koiraat.
Heosemys grandis -kilpikonnia on tavattu Vietnamissa, Laosissa, Kambodžassa, Myanmarissa ja Thaimaassa sekä Malesiassa. Se elää tulvametsissä, hitaasti virtaavissa joissa ja suoalueilla. Niitä pidetään buddhalaisten temppelien lammikoissa ja karkaa sieltä joskus ympäröivään luontoon.
Heosemys grandis -kilpikonnat syövät lähinnä vesikasveja, mutta tilaisuuden tullen niille maisteuvat myös jokien selkärangattomat ja kalat.
Heosemys grandis munii sadekauden päätteeksi. Munia tulee 2–6 kappaletta. Ne ovat 5–7 cm pitkiä ja painavat 50–60 grammaa. Munat kuoriutuvat 3–6 kuukauden kuluttua.
Lajin uhanalaisuuteen ovat vaikuttaneet pyydystäminen ravinnoksi, etenkin Vietnamissa missä se on ollut yleisimmin syötyjä kilpikonnalajeja, sekä sopivien elinympäristöjen hävitys, etenkin Thaimaassa.
Haakon Shetelig

Haakon Shetelig
Haakon Shetelig (25. kesäkuuta 1877 – 22. heinäkuuta 1955) oli norjalainen arkeologi ja professori Bergenin museossa.
Hän kaivoi Osebergin laivan esiin norjalaisesta hautakummusta professori Gabriel Gustafsonin kanssa. Vuosina 1915–1942 hän toimi professorina ja tutki Norjan rautakautta ja taidehistoriaa.
Griseofulviini

| Griseofulviini |
| --- | --- |


Tunnisteet
IUPAC-nimi:  (2S,5'R)-7-kloori-3',4,6-trimetoksi-5'-metyylispiro[1-bentsofuraani-2,4'-sykloheks-2-eeni]-1',3-dioni
CAS-numero:  126-07-8
PubChem CID:  441140
Ominaisuudet
Molekyylikaava:  C17H17ClO6
Moolimassa:  352,766 g/mol
Ulkomuoto:  vaaleankellertävä kiinteä yhdiste
Griseofulviini on normaalioloissa vaaleankellertävä, hajuton ja kiinteä yhdiste. Teollisesti sitä tuotetaan Penicillium griseofulvum-homesienessä. Yhdiste on myrkyllinen antibiootti. Griseofulviinia käytetään sienilääkkeenä. Aine pysäyttää erityisesti rihmasienten kasvun ihmiselimistössä, muttei vaikuta hiivasieniin. Griseofulviinin vaikutusmekanismia ei täysin tunneta, joskin arvellaan että vaikutukset perustuisivat sienten proteiinituotannon estämiseen. Luultavasti aine vaikuttaa myös sienen seinämän rakentumiseen.
Ruoansulatuskanavasta griseofulviinista imeytyy yli 30 %, enimmäkseen ohutsuolen alueelta. Ateriat, erityisesti rasvainen ruoka lisää huomattavasti griseofulviinin imeytymistä. Plasmassa aine on yli 80 %:sti sitoutuneena proteiineihin. Griseofulviini diffundoituu hitaasti kudoksiin ja kertyy erityisesti ihon, kynsien ja hiusten sarveisaineeseen. Aineen puoliintumisaika seerumissa on noin 20 tuntia. Melkein kaikki imeytynyt aine metaboloituu, ja virtsaan erittyy vain minimaalisia määriä aktiivista ainetta.
Aiheesta muualla

PubChem: Griseofulvin (englanniksi)
Human Metabolome Database (HMDB): Griseofulvin (englanniksi)
DrugBank: Griseofulvin (englanniksi)
Kyoto Encyclopedia of Genes and Genomes (KEGG): Griseofulvin (englanniksi)
ChemBlink: (+)-Griseofulvin (englanniksi)
Giganta

Giganta on kuvitteellinen hahmo, joka esiintyy DC Comicsin julkaisuissa ja asiaan liittyvissä medioissa, yleensä supersankari Ihmenaisen toistuvana vihollisena ja satunnaisena supersankari Atomin vastustajana. Hahmon loi William Moulton Marston ja se esiintyi ensimmäisen kerran vuonna 1944 Wonder Woman #9 tarinassa. Gigantan erikoiskykynä on kasvaa jättiläiskokoon.
Muussa mediassa

Giganta esiintyi vuoden 1978 Superystävät animaatiosarjassa, jossa häntä ääninäytteli Ruth Forman.
Giganta esiintyi animaatiosarjoissa Justice League ja Justice League Unlimited, joissa häntä ääninäytteli Jennifer Hale.
Giganta esiintyi DC Super Hero Girls sarjassa, jossa häntä ääninäytteli Grey DeLisle. Vuoden 2019 sarjassa Giganta on kuvattu kaksirotuiseksi, jonka isä on valkoihoinen ja äiti afroamerikkalainen, ja häntä kuvataan röyhkeäksi, kostonhimoiseksi ja kyyniseksi koulukiusaajaksi, joka vihaa ankarasti supersankareita, ja joka rakastaa kohdistaa voimansa heikkoihin. Lisäksi hänen voimansa ovat peräisin seerumista, jonka hän varasti vanhemmiltaan ja ilmenee ensisijaisesti, kun hän suuttuu. Sarjassa hän on Metropolisin lukion oppilas, Livewiren paras ystävä ja Bumblebeen arkkivihollinen.
Giganta esiintyi sarjassa Legends of the Superheroes, jossa häntä esitti Aleshia Brevard.
Giganta esiintyi cameo-roolissa animaatioelokuvassa Superman/Batman: Public Enemies, jossa häntä ääninäytteli Andrea Romano.
Giganta esiintyi animaatioelokuvassa Wonder Woman: Bloodlines, jossa häntä ääninäytteli Kimberly Brooks.
Giganta esiintyi animaatioelokuvassa Lego DC Comics Super Heroes: Justice League vs. Bizarro League, jossa häntä ääninäytteli April Winchell.
Giganta esiintyi animaatiosarjassa Harley Quinn, jossa häntä ääninäytteli Vanessa Marshall. Sarjassa Giganta oli Tohtori Psykon ex-vaimo ja heillä oli herman niminen poika.
Giganta esiintyi animaatioelokuvassa Teen Titans Go! & DC Super Hero Girls: Mayhem in the Multiverse, jossa häntä ääninäytteli Grey DeLisle.
Videopeleissä

Giganta esiintyi DC Universe Online -pelissä, jossa häntä ääninäytteli Lana Lesley.
Giganta esiintyi cameo-roolissa pelissä Injustice: Gods Among Us.
Giganta esiintyi pelissä Lego Batman 3: Beyond Gotham, jossa häntä ääninäytteli Erica Luttrell.
Giganta esiintyi pelattavana hahmona pelissä DC Legends.
Aiheesta muualla

Giganta (Character) Comic Vine. (englanniksi)
Giganta DC Database. (englanniksi)
Heidi Brühl

Heidi Brühl (1959)
Heidi Rosemarie Brühl (30. tammikuuta 1942 München – 8. kesäkuuta 1991 Starnberg) oli saksalainen iskelmälaulaja ja näyttelijä.
Brühl aloitti tanssimisen 5-vuotiaana ja esiintyi ensimmäisen kerran kameran edessä 12-vuotiaana. Ohjaaja Harald Braun havaitsi hänen lahjakkuutensa ja palkkasi hänet sivurooliin elokuvassa Der letzte Sommer als kleine Schwester, jossa hänen kanssaan esiintyi Liselotte Pulver. Brühl tuli tunnetuksi Dallin roolista 1950-luvun elokuvissa Die Mädels vom Immenhof, Hochzeit auf Immenhof ja Ferien auf Immenhof. Hän jatkoi esiintymistä elokuvissa ja alkoi osoittaa kyvykkyyttä myös laulajana. Hän harjoitteli intensiivisesti tanssia, laulamista ja näyttelemistä viiden vuoden ajan. Tämän sivussa hän oppi englannin ja ranskan kielet. Brühlin isän lähetettyä demon Philips Records solmi levytyssopimuksen Brühlin kanssa vuonna 1959. Brühl alkoi esiintyä laulajana Carina Kortenin parina, mutta eteni pian soolouralle. Hänen soolokappaleensa "Chico Chico Charlie" ylsi viidennelle sijalle saksalaislistoilla. Brühl teki tulevina vuosina monia hittejä, joista todennäköisesti suosituimmaksi nousi "Wir wollen niemals auseinander geh'n".
Eurovision laulukilpailun esikarsinnoissa vuonna 1960 Brühl jäi toiseksi, mutta vuonna 1963 hänen onnistui päästä maansa euroviisuedustajaksi. Hän jäi yhdeksännelle sijalle kappaleella "Marcel", jonka oli säveltänyt ja sanoittanut Charly Niessen. Esityksessä kapellimestarina toimi Willy Berking. Brühl menetti 20-vuotiaana isänsä ja managerinsa Friedrich Brühlin. Tytär lähti vuonna 1964 etsimään uutta alkua Roomasta, jossa hän meni naimisiin näyttelijä Brett Halseyn kanssa. Pariskunta muutti vuonna 1970 Yhdysvaltoihin, jossa Brühl pääsi muun muassa esiintymään Hollywoodiin ja Sammy Davis Jr.n kanssa Las Vegasiin. Yhdysvaltalaisiin elokuviin, joissa hän uransa aikana esiintyi, kuuluivat seikkailuelokuva Kapteeni Sindbadin seikkailut (1963) ja toimintatrilleri Tehtävä Alpeilla (1975). Vuonna 1973 Brühl esiintyi Michael Schanzen kanssa silloin suositussa ZDF:n show'ssa Hätten Sie heut' Zeit für mich?.
Brühl sai kaksi lasta (Nicole, Clayton), mutta palasi Saksaan avioliiton päätyttyä. Vuonna 1980 hän esiintyi Playboy-lehden kuvissa. Brühl teki myös paluun laulajana ja ryhtyi tuottajaksi oman yhtiönsä kautta. Hän teki yhä dubbauksia elokuviin (esimerkiksi Hei, kuka puhuu) ja esiintyi televisiolähetyksissä.
Brühlin myöhäistä uraa Saksassa varjosti hänen jäämisensä yhä lapsinäyttelijän maineeseen. Hän aloitti uuden suhteen Franz Beckenbauerin kanssa. Kahden viimeisen elinvuotensa ajan Brühl kärsi rintasyövästä, muttei suostunut rinnan amputoimiseen vaan tyytyi kasvaimen poistoleikkaukseen. Aluksi terveys näytti kehittyvän parempaan suuntaan ja Brühl antoi jopa haastatteluja. Hän kuoli kuitenkin operaation jälkeen, ja kuolemansyyksi ilmoitettiin sydämen ja verenkiertoelimistön toiminnan häiriöt. Brühl haudattiin Münchenin Waldfriedhofiin.
Aiheesta muualla

Wikimedia Commonsissa on kuvia tai muita tiedostoja aiheesta .
Heidi Brühl Internet Movie Databasessa. (englanniksi)